Oficiālais Vēstnesis L 061 , 02/03/2002 Lpp. 0056 - 0060



Komisijas Lēmums (2002. gada 28. februāris), ar kuru groza Lēmumus 95/233/EK un 96/482/EK par dzīvu mājputnu ievešanu no trešām valstīm attiecībā uz Bulgāriju, un ar kuru atceļ Lēmumu 96/483/EK (izziņots ar dokumenta numuru C(2002) 641) (Dokuments attiecas uz EEZ) (2002/183/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to importu no trešām valstīm [1], kurā jaunākie grozījumi izdarīti ar Lēmumu 2001/867/EK [2], un jo īpaši tās 21. pantu, 23. panta 1. punktu, kā arī 24. un 26. pantu, tā kā: (1) Komisijas Lēmumā 95/233/EK [3], kurā jaunākie grozījumi izdarīti ar Komisijas Lēmumu 2001/751/EK [4], ir pamatā uzskaitītas trešās valstis, no kurām dalībvalstīs ir atļauts ievest dzīvus mājputnus un inkubējamās olas, tostarp skrējējputnus un to olas. (2) Komisijas Lēmumā 96/482/EK [5], kurā jaunākie grozījumi izdarīti ar Komisijas Lēmumu 2000/505/EK [6], ir paredzēti daudz sīkāk izstrādāti noteikumi par dzīvu mājputnu un inkubējamo olu ievešanu un par attiecīgajiem veterinārajiem sertifikātiem. (3) Ar Komisijas Lēmumu 96/483/EK [7], kurā jaunākie grozījumi izdarīti ar Komisijas Lēmumu 96/628/EK [8], ir izveidots to trešo valstu saraksts, kuras ir tiesīgas izmantot īpašos veterināro sertifikātu paraugus. (4) Bulgārija ir lūgusi, lai tai atļauj izvest dzīvus mājputnus un inkubējamās olas uz Kopienu, un ir iesniegusi vajadzīgās garantijas. (5) Komisijas dienestu 2000. gada oktobrī veiktā pārbaude Bulgārijā rāda, ka attiecībā uz mājputnu veselības stāvokli Bulgārijā ir pietiekami labi strukturēti un organizēti veterinārie dienesti. (6) Turklāt Bulgārijas veterinārās iestādes ir spējušas pierādīt, ka tiek izpildītas īpašās dzīvnieku veselības prasības, kas noteiktas Lēmumā 96/482/EK. (7) Tādēļ ir lietderīgi Bulgāriju iekļaut trešo valstu sarakstā, kas noteikts ar Lēmumu 95/233/EK. (8) Horvātijai ir atļauts izvest dzīvus mājputnus un inkubējamās olas tikai no noteiktām tās teritorijas daļām. Pārbaudēs, kas veiktas 1997. gada septembrī/oktobrī un 2000. gada oktobrī, ir atklāts, ka reģionalizācija vairs nav nepieciešama. (9) Pārredzamības nolūkā saraksts Lēmuma 96/483/EK pielikumā jāiekļauj Lēmumā 96/482/EK. Vienlaikus minētajā sarakstā jāiekļauj Bulgārija, un tajā jābūt visai Horvātijas teritorijai, nesadalot to pa rajoniem. (10) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 95/233/EK I un II pielikumu aizstāj ar šā lēmuma I un II pielikumu. 2. pants Lēmuma 96/482/EK 2. panta 1. punktu svītro un aizstāj ar šo: "1. Dalībvalstīs atļauj ievest: a) vaislas un gaļas mājputnus, kam izcelsme ir šā lēmuma I pielikuma I daļas A ailē uzskaitītajās trešās valstīs vai to daļās un kas atbilst prasībām, kuras noteiktas veterinārā sertifikāta paraugā, kurš šā lēmuma I pielikuma II daļā ir norādīts kā A paraugs; b) inkubējamas olas, kam izcelsme ir šā lēmuma I pielikuma I daļas B ailē uzskaitītajās trešās valstīs vai to daļās un kas atbilst prasībām, kuras noteiktas veterinārā sertifikāta paraugā, kurš šā lēmuma I pielikuma II daļā norādīts kā B paraugs; c) vienu dienu vecus cāļus, kam izcelsme ir šā lēmuma I pielikuma I daļas C ailē uzskaitītajās trešās valstīs vai to daļās un kas atbilst prasībām, kuras noteiktas veterinārā sertifikāta paraugā, kurš šā lēmuma I pielikuma II daļā norādīts kā C paraugs; d) kaujamos mājputnus un medījumu krājumu atjaunošanai paredzētos mājputnus, kam izcelsme ir šā lēmuma I pielikuma I daļas D ailē uzskaitītajās trešās valstīs vai to daļās un kas atbilst prasībām, kuras noteiktas veterinārā sertifikāta paraugā, kurš šā lēmuma I pielikuma II daļā norādīts kā D modelis; ar noteikumu, ka tiem līdzi ir attiecīgais sertifikāts, kas ir pienācīgi aizpildīts un parakstīts." 3. pants Šā lēmuma III pielikums kļūst par Lēmuma 96/482/EK I pielikuma I daļu, un Lēmuma 96/482/EK I pielikums kļūst par I pielikuma II daļu. 4. pants Ar šo Lēmums 96/483/EK ir atcelts. 5. pants Šis lēmums ir adresēts dalībvalstīm. Briselē, 2002. gada 28. februārī Komisijas vārdā — Komisijas loceklis David Byrne [1] OV L 303, 31.10.1990., 6. lpp. [2] OV L 323, 7.12.2001., 29. lpp. [3] OV L 156, 7.7.1995., 76. lpp. [4] OV L 281, 25.10.2001., 24. lpp. [5] OV L 196, 7.8.1996., 13. lpp. [6] OV L 201, 9.8.2000., 8. lpp. [7] OV L 196, 7.8.1996., 28. lpp. [8] OV L 282, 1.11.1996., 73. lpp. -------------------------------------------------- I PIELIKUMS " I PIELIKUMS To trešo valstu saraksts, no kurām dalībvalstīs ir atļauts ievest dzīvus mājputnus un inkubējamās olas, izņemot skrējējputnus un to olas Pamatā apstiprināts to valstu saraksts, no kurām ievedums atbilst attiecīgajām dzīvnieku veselības un sabiedrības veselības aizsardzības prasībām ISO kods | Valsts | AU | Austrālija | BG | Bulgārija | BR | Brazīlija | CA | Kanāda | CH | Šveice | CL | Čīle | CY | Kipra | CZ | Čehija | HR | Horvātija | HU | Ungārija | IL | Izraēla | LV | Latvija | NZ | Jaunzēlande | PL | Polija | RO | Rumānija | SI | Slovēnija | SK | Slovākija | TN | Tunisija | US | Amerikas Savienotās Valstis | " -------------------------------------------------- II PIELIKUMS " II PIELIKUMS To trešo valstu saraksts, no kurām dalībvalstīs ir atļauts ievest dzīvus skrējējputnus un to olas Vispārīgs saraksts, un ievedumiem jāatbilst attiecīgajām dzīvnieku veselības un sabiedrības veselības aizsardzības prasībām ISO kods | Valsts | AU | Austrālija | BG | Bulgārija | BR | Brazīlija | BW | Botsvāna | CA | Kanāda | CH | Šveice | CL | Čīle | CY | Kipra | CZ | Čehija | HR | Horvātija | HU | Ungārija | IL | Izraēla | KE | Kenija | LV | Latvija | NA | Namībija | NZ | Jaunzēlande | PL | Polija | RO | Rumānija | SI | Slovēnija | SK | Slovākija | TN | Tunisija | US | Amerikas Savienotās Valstis | ZA | Dienvidāfrika | ZW | Zimbabve | " -------------------------------------------------- III PIELIKUMS " I PIELIKUMS I DAĻA Sarakstā trešās valstis vai trešo valstu daļas, kurām ir atļauts izmantot A līdz D sertifikātu paraugus, kas noteikti I pielikuma II daļā, ir atzīmētas ar X ISO kods | Valsts | Teritorijas daļas | Izmantojamie sertifikātu paraugi | Vaislas/gaļas | Inkubējamas olas | Vienu dienu veci cāļi | Nokaušanai/krājumu atjaunošanai | A | B | C | D | AU | Austrālija | X | X | X | X | BG | Bulgārija | X | X | X | X | BR | Brazīlija | Matugrosu, Paranas, Riugrandi du sulas, Santa Katarinas un Sanpaulu pavalstis | X | X | X | X | CA | Kanāda | | X | X | X | X | CH | Šveice | | X | X | X | X | CL | Čīle | | X | X | X | X | CY | Kipra | | X | X | X | X | CZ | Čehija | | X | X | X | X | HR | Horvātija | | X | X | X | X | HU | Ungārija | | X | X | X | X | IL | Izraēla | | X | X | X | X | NZ | Jaunzēlande | | X | X | X | X | PL | Polija | | X | X | X | X | RO | Rumānija | | X | X | X | X | SI | Slovēnija | | X | X | X | X | SK | Slovākija | | X | X | X | X | US | Amerikas Savienotās Valstis | | X | X | X | X | " --------------------------------------------------